<b>תשובה </b>זה שאמרו למלחמת בית דוד וכן כל כיוצא בה כלומר מלחמה שהיא ע"פ בית דין שנמצאו בעלי המלחמה צדיקים שהרי הם עוסקים במצוה ולפיכך מדקדקין על עצמן וכותבין גט להוציא אותן המלחמות של חבר הקושרים שכולה רשעים גמורים היו כגון אנשי הצבא של ירבעם ואחאב וחבריהם שם רשעים ירקב אבל מלחמת בית דוד וכיוצא בה כל אנשי הצבא בחזקת צדיקים הן ואין אדם צדיק חשוד לעשות מכשול לאחרים לא בחייו לא במותו זכר צדיקים לברכה ולך יהיב שולטן ויקר ומלכו ודברנא: משה ב"ר מיימון